I 2009 skrev Rodgers under en to-års kontrakt med Notts County. Her hjalp han klubben med å rykke opp fra engelsk League Two. Han spilte 46 kamper og scoret 13 mål for klubben. Etter at sesongen var over i 2010, var det store rykter om at Rodgers ville forlate klubben til fordel for New York Red Bulls. Dette klubbskifte ble vanskelig fordi Rodgers slet med å få tak i oppholdstillatelse pga. sine tidligere straffbare handlinger i England. Når overgangsvinduet åpnet i 2011, ble allikevel han og Notts County enig om å avslutte kontrakten hans.